news_article: Heikki Mälkiän aika SaiPan valmentajana alkoi puhtaalla 4–0 (1–0, 1–0, 2–0) -voitolla JYP:sta jääkiekon SM-liigassa lauantaina. SaiPa pystyi liikkuvuudellaan ja kovalla taklauspelillä pitämään JYP:n tehottomana. SaiPan maalilla pelannut Jarmo Myllys oli yksi joukkueensa esimerkillisistä taistelijoista kauden kolmannella nollapelillään.
  Myllys piti SaiPaa pystyssä juuri avauserässä, kun JYP:n maalintekoyritykset olivat vaarallisimpia. Myllys näytti myös pelin lukutaitonsa antamalla syöttöpisteen Vladimir Machuldan viimeistelemään 4–0-osumaan, joka syntyi JYP:n tyhjään maaliin. Pelillisesti piristynyt Machulda teki ottelussa kaksi maalia. Toisen maalinsa tshekki teki ylivoimalla kun Petr Sachl antoi nappisyötön Machuldan mailan lapaan.
  – Oli tärkeää saada tappiokierre poikki. Tämä antaa itseluottamusta joukkueelle. Pelattiin valmentajan antamin ohjein eli kovalla tempolla ja luistelulla jossa jokainen hoitaa oman tonttinsa, Myllys sanoi.
  Tapparasta JYP:iin siirtyneellä Lauri Kinoksella oli avauserässä selkeä tekopaikka, mutta kokeneen Myllyksen räpylä oli tiellä. Kinos valitettavasti loukkaantui avausottelussaan. JYP menetti pelin pidetessä uskonsa, ja SaiPa sai peliotteen itselleen.
  JYP purnasi vahvasti päätuomari Juha Pajusen tuomioita, kun hän antoi ensin Kimmo Pikkaraiselle kakkosen ja heti perään Petri Virolaiselle poikittaisesta mailasta kakkosen. SaiPa teki rangaistusten aikana 2–0-maalin.
  SaiPan vire toi Mälkiälle aihetta tyytyväisyyteen.
  – On mukava tehdä töitä kun näkee, että joukkueessa on mahdoton määrä intoa ja latausta pelata ja kamppailla liigapisteistä. Hetkittäin näin jo hieman omaa ilmettä pelaamisessa, mutta paljon on vielä tehtävää. Tänään avauserässä kova pelaamisen syke meni jo vähän ylikin, mutta ilme on hyvä, sanaili Mälkiä.
  JYP:n ykköskenttä oli paljon jäällä, mutta senkin pelissä oli paljon puutteita. JYP jäi usein hidastelemaan omalle kenttäpuoliskolleen, kun kukaan ei hakenut paikkaa avaukselle. Maalivahti Tero Leinosta ei voi tehdyistä syyttää, vaikka SaiPan kolmas maali menikin helposti.
  – Tänään kaaduttiin omaan saamattomuuteen. SaiPa pelasi fyysisesti ilkeää kiekkoa ja sai katkottua yrityksemme, JYP:n Matti Alatalo pui tappiota.
  
events.event_id: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19
events.event_type: game result goal penalty penalty penalty penalty penalty penalty penalty goal penalty goal penalty penalty goal penalty penalty saves saves
events.home_team: SaiPa
events.guest_team: JYP
events.score: 4–0 1–0 2–0 3–0 4–0
events.periods: 1–0 1–0 2–0
events.features: power play
events.features: empty net
events.player: Jussi Pekkala Ville Immonen Petri Virolainen Petri Kokko Jyri Marttinen Timo Hirvonen Kimmo Pikkarainen Petri Virolainen Vladimir Machulda Tuomas Vänttinen Kalle Kerman Jari Jääskeläinen Petr Sachl Vladimir Machulda Mikko Mäenpää Jarkko Immonen Jarmo Myllys Tero Leinonen
events.assist: Eetu Qvist
events.assist: Petr Sachl Petri Kokko
events.assist: Tuomas Vänttinen
events.assist: Jarmo Myllys
events.team: home home guest home guest home guest guest home home home guest home home guest guest home guest
events.team_name: SaiPa SaiPa JYP SaiPa JYP SaiPa JYP JYP SaiPa SaiPa SaiPa JYP SaiPa SaiPa JYP JYP SaiPa JYP
events.time: 1.17 4.12 10.06 14.49 31.37 32.46 36.11 37.46 38.1 41.46 49.08 50.52 51.01 54.45 57.29 58.23
events.penalty_minutes: 2 2 2 2 2 2 2 2 2 2 10+20 2
events.saves: 27 20